
REFERAT DE APROBARE
La proiectul de hotărâre privind aprobarea unor cheltuieli pentru deplasarea copiilor din comuna Ion Corvin la Aqua Magic

 

Ținând cont de situația financiară destul de precară a familiilor din comună și în mod deosebit a celor care au în întreținere copii de vârsta școlară care fac greu față dificultăților materiale și ținând cont că elevii din mediul rural au acces destul de greu la condițiile și posibilitățile la care au acces copiii din mediu urban, știut fiind faptul că mulți dintre copiii care învață la sate nu au ieșit niciodată din teritoriul comunei, părinții acestora neavând posibilități financiare să-i ducă cel puțin în vizită în oraș, de vacanțe neputând să fie vreo discuție tot din cauze financiare, majoritatea familiilor trăind din ajutoarele sociale acordate de stat;
Propun deplasarea într-o vizită a elevilor din cadrul școlilor din comuna, la Aqua Magic- Mamaia în ideea păstrării tradiției formate până anul acesta, tradiție care a prins și prin care copii din mediul rural au posibilitatea să meargă în locuri pe care nu le-ar putea vizita niciodată dacă nu s-ar crea aceste posibilități prin autoritatea publică locală.
 Propun ca și anul acesta să deplasam copii la Aqua Magic cu ajutorul Consiliului Local alocând pentru gustări o suma modica de 50 lei/copil sau însoțitor plus asigurarea transportului elevilor și însoțitorilor acestora la AQUA MAGIC și retur cu microbuzele școlare.
Listele cuprinzând copii se vor întocmi la Școala Gimnaziala Nr. 1 Ion Corvin, plata urmând să se efectueze din contul  24 51 02 20 – autorități publice – bunuri și servicii.

